
Проект! 

Изменение и допълнение на Наредбата за определяне и администриране местните такси и цени на услуги на територията на Община Ардино, приета с Решение № 25 на Общински съвет-Ардино от 01.02.2008 г.

Вносител: Кмет на Община Ардино 
Съгласно чл. 26, ал. 4 от Закона за нормативните актове, в законоустановения срок от 30 дни, община Ардино чрез настоящото публикуване за обществена консултация предоставя възможност на заинтересованите лица да направят своите предложения и становища по проекта на Наредбата на е-mаil адрес: ardino@abv.bg или в деловодството на община Ардино, на адрес: гр. Ардино, ул. „Бели брези” № 31. 

Измененията и допълненията в Наредбата за определянето и администрирането на местните такси и цени на услуги на територията на община Ардино, са продиктувани от разпореба на Наредба № 33/ 03.11.1999 година на Министерството на транспорта, съгласно която всички превозвачи, осъществяващи обществен превоз на пътници и притежаващи необходимите документи, ползват общинските автогари. 
Мотиви 
за необходимостта от приемането на изменения и допълнения в Наредбата:.

I. Причини, които налагат приемането на Наредба за изменение и допълнение на Наредба за определянето и администрирането на местните такси и цени на услуги на територията на община Ардино:
Основната причина за искане на тази промяна е, че с национално финансиране е изградена нова модерна и функцинална автогара, която би следвало да се използва пълноценно и в рамките на определени правила за взимоотношения с превозвачите, извършващи превоз на пътници приез територията на общината. Да се стопанисва и управлява отговорно и в интерес на всички заинтересовани. С приходите от тази такса ще се покриват част разходите за управление на автогарата, електроенергия, поддържка на сградата и съоръжения, външни услуги и други. Предложената такса няма да покрива всички разходи, но поне малко ще намали разходите. 

При изработването на проекта за изменение и допълнение на Наредбата за определянето и администрираните на местните такси и цени на услуги на територията на община Ардино са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 

Принцип на необходимост – необходимо е приемането на изменение и допълнение в Наредбата за определянето и администрираните на местните такси и цени на услуги на територията на община Ардино с оглед актуализиране на обхвата на услугите, предоставяни от община Ардино с цел по-пълно удовлетворяване на нуждите на потребителите. 

Принципът на обоснованост – обосновано е приемането на изменение и допълнение в Наредбата за определянето и администрираните на местните такси и цени на услуги на територията на община Ардино, тъй като актуализирането на съществуващите ще допринесе за повишаване на приходната част на бюджета на община Ардино, респективно ще осигури повишаване на качеството на живот на гражданите на общината. 

Принципите на предвидимост и откритост са спазени – проектът с мотивите и предварителната оценка на въздействието на проекта за изменение и допълнение на Наредбата за определянето и администрираните на местните такси и цени на услуги на територията на община Ардино ще бъдат публикувани на официалния сайт на община Ардино за становища и предложения от заинтересованите групи. 
Принципът на съгласуваност – предвижда се при наличие на интерес публично обсъждане от заинтересованите групи на проекта за изменение и допълнение на Наредба за определянето и администрираните на местните такси и цени на услуги на територията на община Ардино, като ще бъдат взети предвид направени в хода на обсъждането предложения. 
Принципът на субсидиарност, пропорционалност и стабилност - проектът за изменение и допълнение на Наредба за определяне и администриране на местните такси и цени на услуги на територията на община Ардино изменя и допълва Наредба за определяне и администриране на местните такси и цени на услуги на територията на община Ардино. 
При изработване на проекта за изменение и допълнение на Наредбата за определяне и администриране на местните такси и цени на услуги на територията на община Ардино е  спазен чл.18 а от ЗНА, както и разпоредбите на глави II и III от ЗНА.
Извършена е предварителна оценка на въздействието на проекта. 

II. Цели, конто се поставят:

Целите на предложените изменения и допълнения в Наредбата са: 
1. Да се повишат приходите от извършваната транспортна дейност на територията 

на общината;

2. Да се постигне по-добро управление и стопанисване  на материалната база;
3. Да се осигурят условия за по-качествени транспортни услуги на територията на 

община Ардино;
III. Очаквани резултати:

Очакваните резултати от прилагането на измененията и допълненията в Наредба за определянето и aдминистрирането на местните такси и цени на услуги на територията на Община Ардино са, че ще се увеличат приходите, ще се постигне по-добро управление и стопанисване  на материалната база, което ще доведе до осигуряване на качествени транспортни услуги на територията на община Ардино.
IV. Финансови и други средства, необходими за прилагането на измененията и допълненията:
За прилагането на измененията и допълненията в Наредба за определянето и aдминистрирането на местните такси и цени на услуги на територията на Община Ардино не са необходими допълнителни финансови средства. 
V. Анализ за съответствието с правото на Европейския съюз

Предлаганият проект за изменение и допълнение на Наредбата за определянето и администрирането на местните такси и цени на услуги на територията на община Ардино е подзаконов нормативен акт, поради което съответствието й с правото на Европейския съюз е предопределено от разпоредбите на Европейската харта за местното самоуправление, директивите на Европейската общност, свързани с тази материя.

Проектът за изменение и допълнение на Наредбата за определяне и администриране на местните такси и цени на услуги на територията на  община Ардино е публикуван на официалната страница на община Ардино.
С публикуването на проекта е приложена и предварителната оценка на въздействие на проекта за изменение и допълнение в Наредбата за определяне и администриране на местни такси и цени на услуги на територията на община Ардино.

ПРОЕКТ ЗА Р Е Ш Е Н И Е:


Общински съвет – град Ардино на основание чл. 21, ал.1, т.7 от  Закона за местното самоуправление и местната администрация приема следните изменения в Наредбата за определяне и администриране на местните такси и цени на услуги на територията на  община Ардино:

      
1.Член 41, приета с решение №34 от 21.05.2008 г., се изменя и става чл.41, ал.1,  със следното съдържание:

Чл. 41.ал.1. (изм. с решение № ........ от ............. 2017 г.) За паркиране на леки автомобили в централната част на град Ардино, ул. „Родопи” (в частта от централния прлощад до портала на поделението), градски парк – зоните пред спортна зала „Юнак” и комплекс „Ардон”, ул. „Търговска”, включително паркинга, общинския пазар на ул. „Иван Вазов”, включително паркинга пред хотел „Емона”, ул. „Републиканска” (пред Държавно лесничейство),  ул. „Бор”, се заплаща:


- месечна такса в размер на 10.00 лв. за всяко паркомясто.


- дневна такса в размер на 1.00 лв. за  всяко паркомясто.
2.Създават се две нови алинея  със следните съдържания:

Чл. 41.ал.2. (нова, приета с решение № ........ от ............. 2017 г.) За всеки тръгващ/преминаващ от автогара Ардино автобус/микробус превозвачът заплаща такса в размер на 1 (един) лев . Ако превозвачът заплати наведнъж дължимата за цяла година такса в размер на 365.00 лв. за всеки автобус / микробус до 31 март, ползва остъпка в размер на 5%.
Чл. 41.ал.3. (нова, приета с решение № ........ от ............. 2017 г.) За ползване на автогарата за престой на  автобус / микробус, извършващ „случаен превоз” превозвачът заплаща такса в размер на 5 (пет) лева.









Приложение! 
Предварителна оценка на въздействието на проект за изменение и допълнение на Наредба за определяне и администриране на местните такси 
И цени на услуги на територията на община Ардино

	Елементи на оценката
	Аргументация

	Основания за 

иницииране

на промени


	Чрез инициираните промени в Наредба за определянето и администрираните на местните такси и цени на услуги на територията на община Ардино се цели създаване на възможност за оптимизиране на работата на общинските структури чрез прецизиране, разширяване и осъвременяване на обхвата на услугите, предоставяни от община Ардино на физически и юридически лица с цел задоволяване на обществените потребности.

	Заинтересовани 

групи


	Заинтересованите и засегнатите групи от приемането на инициираните промени в Наредба за определянето и администрираните на местните такси и цени на услуги на територията на община Ардино са гражданите, ползващи услугите на община Ардино, като се очаква в глобален мащаб положително въздействие върху горепосочените обществени отношения, като използваните методи за определянето им са обществени консултации и сравнителен анализ.

	Анализ на разходи и

ползи


	Разходите, които ще възникнат за общинските структури ще бъдат в рамките на одобрените им бюджетни средства за съответната година, а очакваните ползи от инициираните промени в Наредба за определяне и администриране на местните такси и цени на услуги на територията на община Ардино са свързани с по-пълно задоволяване на потребностите на ползвателите на услуги, както и подобряване на условията за безопасност, създаване на здравословни и безопасни условия на труд.

	Административна тежест и структурни

промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат регулаторни режими и такси, които да доведат до промяна на регулаторната среда.

	Въздействие върху нормативната 

уредба
	Няма необходимост от непосредствени промени в други нормативни актове в резултат от приемането на инициираните промени в Наредба за определянето и администрираните на местните такси и цени на услуги на територията на община Ардино.


Вносител: 

РЕСМИ МУРАД 
Кмет на община Ардино
___________________________________________________________________

Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
